Wendelin Schmidt-Dengler

Wendelin SCHMIDT-DENGLER (naskiĝinta en 1942 en Zagrebo, mortinta en la 8-a de septembro 2008 en Vieno) estis aŭstra literaturhistoriisto kaj germanisto.

 Vivo 
Schmidt-Dengler studis klasikan filologion kaj germanistikon en Vieno. Estis lia intenco iĝi gimnaziinstruisto pri la lingvoj latina kaj germana. Sed li doktoriĝis en 1965 kaj habilitiĝis en Vieno en 1974. Ekde 1980 li estis ordinara profesoro pri Moderna germanlingva literaturo ĉe la Universitato de Vieno kaj estris ekde 1996 la Aŭstrian Literaturarkivon.

Li eldonis ankaŭ verkistajn postlasitaĵojn, ekz. de Heimito von Doderer kaj Fritz von Herzmanovsky-Orlando. Li verkis multajn artikolojn pri la aŭstria literaturo de la 19-a kaj la 20-a jarcentoj kaj gvidis la serion Eine österreichische Bibliothek de la salcburga eldonejo Residenz kaj estis tre ŝatata kaj - pro ofta apero radie - ankaŭ ĉe nefakuloj konata profesoro.

 Verkoj (elekto) 
Liaj faklibroj kaj -eseoj estas nenombreblaj, jenas kelkaj:
 »Genius. Zur Wirkungsgeschichte antiker Mythologeme in der Goethezeit« (1978)
 »Eine Avantgarde aus Graz« (1979)
 »Der Übertreibungs- künstler. Zu Thomas Bernhard« (1986)
 »Bruchlinien. Vorlesungen zur Österreichischen Literatur« (1995)
 »Nestroy. Die Launen des Glücks« (2001)
 »Ohne Nostalgie. Zur österreichischen Literatur der Zwischenkriegszeit« (2002)
 »Phantastik auf Abwegen. Fritz von Herzmanovsky-Orlando im Kontext« (kuneldoninto, 2004)
 »... und das fortgeschrittenste Land ohne es zu wissen? Unbewusster Avantgardismus aus Österreich« (2006)
 »›Als ich einmal Harreither in der Dusche interviewte‹ 11 Texte zum österreichischen Fußball« (kuneldoninto, 2008).

 Eksteraj ligiloj 

 Etbiografio

 Germanistika katedro de Vieno - kun multo da informoj pri sia forpasinta profesoro 
 Recenzo al Nestroy
 Recenzo al Bruchlinien
 Ettekstoj de Schmidt-Dengler

Kategorio:Aŭstraj sciencistoj
Kategorio:Akademianoj
Kategorio:Literaturhistoriistoj
Kategorio:Literaturo de Aŭstrio
Kategorio:Aŭstraj literatursciencistoj